Unele restaurante din Brașov oferă 10% reducere celor vaccinați. Acțiunea este unică în Europa.
Unele restaurante din Brașov oferă 10% reducere celor vaccinați. Acțiunea lansată este unică în Europa. Restaurantele au pierdut 80% din cifra de afaceri.
Ești vaccinat, ești susținut. Asociația Comercianților din Centrul Istoric al Brașovului și Asociația Smart City Brașov au lansat o acțiune de susținere a vaccinării împotriva coronavirusului.Prin intermediul unor restaurante din centrul orașului ți se oferă discount-uri dacă ești vaccinat. Poți mânca la restaurant în centrul Brașovului și să ai 10 % reducere la nota de plată.Sunt 16 locații până acum care oferă acest discount. Tot ce trebuie să faci este să prezinți certificatul de vaccinare. Este clar o acțiune de susținere a campaniei de vaccinare și o speranță că astfel vom reveni la o normalitate.Acțiunea de la Brașov este unică în Europa. În schimb, cred că vor mai apărea, cu siguranță. E o modalitate de a ne bucura, atât Horeca, una dintre cele mai afectate industrii în perioada pandemiei, cât și cei vaccinați. Și să sperăm la o normalitate.Acțiunea de la Brașov începe de astăzi și va continua și următoarele două luni, până pe 28 februarie.